《满庭芳 病中春暮》
清代·蒋纫兰

帘卷东风，花飞南陌，绿窗愁病恹恹。宝奁尘满，慵整翠云鬟。

鸳枕多情伴我，与春色、岁岁无缘。肠堪断，容光憔悴，蹙损远山尖。

如年。深夜雨，空阶滴处，偏搅孤眠。任残英零落，风乱柔烟。

一霎香消红褪，春归去、愁煞啼鹃。谁收管，庭除台砌，芳草碧连天。

作者简介：蒋纫兰，字秋佩，嘉善人，钱□□室。